James Bryant Conant
Store norske leksikon,Historie,Verdens historie og samtidshistorie,Nord- og Mellom-Amerika,USAs historie,USAs historie 1920–1960
James Bryant Conant var en amerikansk politiker og vitenskapsmann som spilte en ledende rolle i arbeidet for å fremstille den første atombomben.
Conant var president for Harvard-universitetet i 1933–1953. Han var formann for amerikanernes komité for forskning på forsvarets område i 1941–1946 og spilte en ledende rolle i arbeidet for å fremstille den første atombomben. Conant var dessuten rådgiver i den amerikanske atomenergikommisjon i 1946–1952.I 1955–1957 var han ambassadør i Vest-Tyskland. Conant skrev en rekke bøker om undervisningsproblemer, blant annet The Education of American Teachers (1963) og Two Modes of Thought (1964). Les mer i Store norske leksikon atomvåpen